
Comisia pentru Buget,

Finanţe şi Bănci
Bucureşti,  16.03.2017 

Nr. 4c-2/388
Plx.723/2015
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative pentru completarea art.3 din Ordonanţa de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat, trimisă spre dezbatere în fond, cu adresa nr.Plx.723/2015, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE

Leonardo BADEA
Parlamentul  României

Bucureşti, 16.03.2017
Nr. 4c-2/388
PLx. 723/2015
Comisia pentru Buget,

Finanţe şi Bănci
RAPORT
asupra
 propunerii legislative pentru completarea art.3 din Ordonanţa de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere în fond, cu propunerea legislativă pentru completarea art.3 din Ordonanţa de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat.

Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă  în ședința din 20 octombrie 2015.

La dezbaterea propunerii legislative s-au avut în vedere avizele negative ale Comisiei juridice, de disciplină şi imunităţi,  Comisiei pentru politică economică, reformă şi privatizare, al Consiliului Legislativ şi punctul de vedere negativ al Guvernului.
Propunerea legislativă supusă dezbaterii are ca obiect de reglementare completarea art.3 din Ordonanţa de Urgenţă a Guvernului nr.12/2002 privind aprobarea Sistemului de susţinere şi promovare a exportului cu finanţare de la bugetul de stat, republicată, în sensul completării categoriei de operatori economici care pot beneficia de programul de finanţare.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din data de 15 martie 2017.
La lucrările Comisiei și-au înregistrat prezența un număr de 23 deputați, din totalul de 25 de membri.
La dezbaterea acestei propuneri legislative au participat, în calitate de invitați, reprezentanți ai Ministerului Finantelor Publice.
În urma examinării propunerii legislative şi a opiniilor exprimate, deputații prezenți la lucrări, au hotărât cu unanimitate de voturi, respingerea propunerii legislative pentru completarea art.3 din Ordonanţa de urgenţă a Guvernului nr.120/2002 privind aprobarea Sistemului de susţinere şi promovare a exportului cu finanţare de la bugetul de stat deoarece aşa cum este prevăzut şi în punctul de vedere al Guvernulu, mecanismele de acordare a acestui sprijin financiar de la bugetul de stat se aprobă, după caz, prin hotărâri ale Guvernului, la propunerea autorităţilor prevăzute în ordonanţă. Totodată, propunerea ca operatorii economici care beneficiază de înlesniri la plata obligaţiilor restante la bugetul de stat, acordate prin convenţii şi/sau ordine conform prevederilor legale, şi respectă termenele de plată, atestate prin certificate fiscale, să fie excluşi de la acordarea sprijinului financiar de la bugetul de stat pentru promovarea exportului, nu poate fi reţinută atâta timp cât aceştia au un comportament fiscal corect. 
În raport cu obiectul şi conţinutul său, propunerea legislativă face parte din categoria legilor ordinare.

